Държавен вестник, бр. 66, 2009 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  66
(2) Приемането на веществените доказа­
телства се удостоверява със стикер, трайно 
прикрепен към опаковката на вещественото 
доказателство, който се подписва от предава­
щия и приемащия служител и върху който се 
обозначават номерът на преписката и номе­
рът на регистрация в книгата за веществени 
доказателства.
(3) Деловодителят описва веществените 
доказателства в книгата за веществените до­
казателства по вид, марка, фабричен номер, 
модел, брой, метраж, тегло, цвят и степен на 
износеност в зависимост от необходимостта.
(4) Веществените доказателства се съхраня­
ват в деловодствата според естеството им по 
начин, който осигурява запазването им.
(5) Веществените доказателства не могат да 
се използват за цели извън административния 
процес.
(6) По разпореждане на председателя на съда 
веществените доказателства, които са опасни 
или вредни по своя характер, се предават за 
съхранение в специализирани институции или 
се съхраняват в специално помещение при спаз­
ване на приложимите нормативни изисквания. 
За предаването на доказателствата се съставя 
протокол. При необходимост по заповед на 
председателя на съда веществени доказателства 
се съхраняват и в каса на съда.
(7) Съдебният секретар-протоколист изисква 
веществените доказателства при разглеждане 
на делото в съдебно заседание и след приключ­
ването му ги връща в деловодството, от което 
ги е получил. 
(8) При необходимост от експертиза вещест­
вените доказателства се предават на вещото лице 
с писмен протокол, изготвен от деловодител 
от деловодствата на петчленен състав към ко­
легиите или от деловодствата на отделенията.
Чл. 87. (1) След приключване на делото, по 
което са приложени веществени доказателства, 
съдът определя какви разпоредителни действия 
да бъдат извършени с тях – връщане на стра­
ната или унищожаване, за което се извършва 
отбелязване в книгата за веществени доказа­
телства и се съставя протокол.
(2) Протоколът за връщане на страната или 
за унищожаване се изготвя от деловодител от 
деловодствата на петчленен състав към коле­
гиите или от деловодствата на отделенията. 
Протоколът съдържа описание на веществените 
доказателства, номера на делото, датата на 
предаването и подписите на лицата, които са 
ги предали и приели.
Г л а в а  с е д м а
ПРИКЛЮЧВАНЕ НА ДЕЛАТА. 
ВЪЗСТАНОВЯВАНЕ НА ДЕЛА
Чл. 88. (1) След като окончателният съдебен 
акт бъде подписан от всички съдии, участвали 
в постановилия го тричленен или петчленен 
съдебен състав, делото се предава в деловод­
ството на колегията или отделението.
(2) Съдебният акт се обявява от деловодителя 
в електронната папка на делото в деловодната 
информационна система и в срочните книги, 
където се вписва неговият диспозитив.
(3) На страните се изпращат съобщения за 
постановения съдебен акт, ако той подлежи на 
обжалване, като се прави отбелязване за това 
върху акта, с посочване на броя на изпратените 
съобщения и датата на изпращане.
Чл.  89. За присъдените в полза на ВАС 
държавни такси и глоби се издава служебно 
изпълнителен лист от секретар-протоколист, 
който го изпраща на Агенцията за събиране на 
държавни вземания с искане за обратно уве­
домяване за образуваното изпълнително дело.
Чл. 90. (1) След приключване на първоин­
станционно дело с влязъл в сила съдебен акт 
представените по делото оригинални документи 
се връщат с разпореждане на съдията доклад­
чик на страните, които са ги представили, по 
тяхна писмена молба и след като представят 
заверени копия на документите.
(2) За върнатите документи деловодителят 
съставя опис, който се подписва от поискалата 
ги страна и се прилага по делото.
Чл. 91. (1) При изгубване или унищожаване 
на дело преди изтичане на срока за съхране­
нието му то се възстановява по разпореждане 
на председателя на съда. В този случай адми­
нистративният секретар съставя акт. За въз­
становяване на делото се използват данните, 
които се съдържат в електронната му папка, 
и всички книжа, които имат отношение към 
делото, намиращи се в съда, в други институ­
ции и в страните.
(2) Когато делото е изгубено или унищожено 
при първоинстанционното му разглеждане пред 
ВАС, преди да е постановено решение по него, 
разпитаните свидетели и вещи лица могат да 
бъдат разпитани отново, ако не е възможно 
да се възстановят протоколите от заседанията.
(3) След събирането на материалите и 
съставянето на проекти за възстановяваните 
книжа съдът в открито заседание с призоваване 
на страните се произнася по възстановяване 
на делото с определение, което подлежи на 
обжалване по общия ред.
(4) При изгубване или унищожаване на 
дело, което е било приложено към дело на 
ВАС, приложеното дело се възстановява от 
съда, в който е било образувано. За тази цел 
административният секретар на ВАС изпраща 
в съда, в който делото е било образувано, 
препис от акта, установяващ изгубването или 
унищожаването.
(5) По реда на предходните алинеи се въз­
становяват и изгубени или унищожени съдебни 
актове, постановени по дела на ВАС.
(6) Когато делото не е възстановено поради 
това, че събраните материали са недостатъчни, 
държавни такси не се събират при повторното 
завеждане на същото дело.